

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2021.gada 25.februārī Nr.65

(protokols Nr.3, 17.p.)

**Par nekustamā īpašuma ‘Strazdi”, Veselavas pagastā, Priekuļu novadā, nodošanu atsavināšanai par nosacīto cenu**

Priekuļu novada pašvaldības dome izskata Vārds Uzvārds (turpmāk – Iesniedzējs), 2021.gada 11.februāra iesniegumu, reģistrētu Priekuļu novada pašvaldībā 2021.gada 11.februārī Nr. 3.1-5.2/2021-923, kurā Iesniedzējs, kā ēku, būvju īpašnieks, lūdz nodot atsavināšanai pašvaldībai piederošo nekustamo īpašumu “Strazdi”, Veselavas pagastā, Priekuļu novadā, 12,64 ha platībā.

Izvērtējot pašvaldības rīcībā esošo informāciju, konstatēts:

Nekustamais īpašums “Strazdi”, Veselavas pagastā, Priekuļu novadā, sastāv no zemes vienības ar kadastra apzīmējumu 4294 004 0076 12,64 ha kopplatībā.

Pašvaldības īpašuma tiesības uz nekustamo īpašumu 2015.gada 5.oktobrī nostiprinātas Veselavas pagasta zemesgrāmatas nodalījumā Nr. 100000549028.

Uz zemes vienības “Strazdi”, Veselavas pagastā, Priekuļu novadā atrodas Iesniedzējam piederošas ēkas (būves), ēku (būvju) īpašuma tiesības uz Iesniedzēja vārda 2021.gada 13.janvārī nostiprinātas Veselavas pagasta zemesgrāmatas nodalījumā 100000549248.

2021.gada 1.februārī Iesniedzējs ar Priekuļu novada pašvaldību noslēdzis zemes nomas līgumu par zemes gabala ar kadastra apzīmējumu 4294 004 0076 “Strazdi”, Veselavas pagastā, Priekuļu novadā, 12,64 ha kopplatībā iznomāšanu.

Publiskas personas mantas atsavināšanas likuma 4. panta ceturtās daļas 1. punktā noteikts, ka atsevišķos gadījumos valsts vai pašvaldības nekustamā īpašuma atsavināšanu var ierosināt *zemesgrāmatā ierakstītas ēkas (būves) īpašnieks vai visi kopīpašnieki, ja viņi vēlas nopirkt zemesgabalu, uz kura atrodas ēka (būve), vai zemesgabalu, uz kura atrodas ēka (būve), un zemes starpgabalu, kas pieguļ šai zemei.*

SIA “LVKV” veikusi zemes īpašuma “Strazdi”, Veselavas pag., Priekuļu nov. vērtēšanu, tirgus vērtība zeme sīpašuma noteikta EUR 29 000,00.

Ņemot vērā iepriekš minēto un pamatojoties uz likuma “Par pašvaldībām” 12.pantu, 14.panta pirmās daļas 2. punktu; 21.panta pirmās daļas 17.punktu un „Publiskas personas mantas atsavināšanas likums” 4.panta pirmo daļu, ceturtās daļas pirmo punktu, 5.panta pirmo daļu un ceturto daļu, 8.panta 2.daļu, 37.panta 1.daļas 4.punktu, Ministru kabineta 2011.gada 1.februāra noteikumu Nr. 109 “Kārtība, kādā atsavināma publiskas personas manta” II daļu, Mantas atsavināšanas un izsoles komisijas 2021.gada 12.februāra atzinumu un Finanšu komitejas 2021.gada 22.februāra lēmumu (protokols Nr.3), elektroniski balsojot tiešsaistē, PAR –15 (Elīna Stapulone, Dace Kalniņa, Jānis Ročāns, Aivars Tīdemanis, Jānis Mičulis, Arnis Melbārdis, Aivars Kalnietis, Māris Baltiņš, Baiba Karlsberga, Normunds Kažoks, Sarmīte Orehova, Mārīte Raudziņa, Juris Sukaruks, Ināra Roce, Elīna Krieviņa), PRET –nav, ATTURAS –nav, Priekuļu novada dome **nolemj**:

1. Nodot zemes vienību ar kadastra apzīmējumu 4294 004 0076, “Strazdi”, Veselavas pagastā, Priekuļu novadā, 12,64 ha kopplatībā, atsavināšanai par nosacīto cenu zemes nomniekam, ēku būvju īpašniekam Vārds Uzvārds, personas kods -.
2. Apstiprināt Priekuļu novada pašvaldībai piederošā nekustamā īpašuma “Strazdi”, Veselavas pagastā, Priekuļu novadā, kas sastāv no zemes vienības ar kadastra apzīmējumu 4294 004 0076, nosacīto cenu 29 000,00 EUR un slēgt pirkuma līgumu ar Vārds Uzvārds, personas kods -.
3. Vārds Uzvārds pirkuma maksu samaksāt Priekuļu novada pašvaldības norēķinu kontā 1(viena) mēneša laikā no pirkuma līguma noslēgšanas un atbilstoša rēķina saņemšanas.
4. Ar šo lēmumu atcelt 2019.gada 17.decembra lēmumu Nr.529 (protokols Nr.13, 14.p.) “Par pašvaldības īpašuma vērtības noteikšanu un nodošanu atsavināšanai”.
5. Atbildīgā par lēmuma izpildi Mantas atsavināšanas un izsoles komisijas priekšsēdētāja L.S.Berovska.
6. Kontrole par lēmuma izpildi izpilddirektoram F.Puņeiko.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētāja (paraksts) Elīna Stapulone